พณ.เรียกถกผู้ประกอบการเบรกขึ้นราคาสินค้า
พรทิวา เรียกผู้ประกอบการหารือวันนี้&nbsp; ขอความร่วมมือตรึงราคาสินค้า หวั่นกระทบประชาชน
11 ก.พ. 2553

พรทิวา เรียกผู้ประกอบการหารือวันนี้  ขอความร่วมมือตรึงราคาสินค้า หวั่นกระทบประชาชน
นางพรทิวา นาคาศัย  รมว.พาณิชย์ เปิดเผยว่า ในวันนี้ตนได้เชิญผู้ผลิตสินค้าทุกกลุ่ม ทั้งสินค้าเกษตร อุตสาหกรรม สินค้าอุปโภคบริโภค ที่จำเป็นต่อการครองชีพ อาหารกระป๋อง รวมถึงผู้ประกอบการค้าปลีก ค้าส่ง และห้างสรรพสินค้า มาหารือเพื่อรับทราบสถานการณ์ราคาสินค้าในช่วงต้นปี โดยจะขอความร่วมมือในการตรึงราคาสินค้าออกไป ในรายการที่ยังสามารถคงราคาไว้ได้ หลังจากการขอความร่วมมือเพื่อลดภาระค่าครองชีพจะสิ้นสุดในช่วงเดือนมีนาคมนี้ และอาจกระทบต่อการใช้จ่ายของประชาชน และการฟื้นตัวของภาวะเศรษฐกิจ
นางพรทิวากล่าวอีกว่า  การปรับเพิ่มขึ้นของราคาสินค้าจะส่งผลกระทบต่ออัตราเงินเฟ้อของประเทศ จึงต้องมีการพิจารณาราคาอย่างรอบคอบ อย่างไรก็ตาม กระทรวงพาณิชย์จะให้ความเป็นธรรมกับทุกฝ่ายในการขอปรับราคา ทั้งผู้ซื้อ ผู้ขาย และผู้ผลิต